**ZAPISNIK SJEDNICE ŠKOLSKOG ODBORA**

 Zapisnik sa 15. sjednice Školskog odbora OŠ Vjekoslava Kaleba Tisno (dalje u tekstu: ŠO), održane 24. prosinca 2018. godine s početkom u 11:30 sati u prostorijama OŠ Vjekoslava Kaleba.

 Sjednici je predsjedavala predsjednica ŠO Martina Fantov.

 Sjednici je nazočno četiri člana ŠO.

 Opravdano je nenazočna Višnja Štropin.

 Neopravdano su nenazočni: Guido Frkić i Andrija Berak.

 Od ostalih osoba sjednici je nazočna: Sanda Crvelin – ravnateljica.

Za zapisničara je postavljen Silvio Šoda.

 Sjednici je nazočan potreban broj članova za pravovaljano odlučivanje.

 Predložen je i usvojen slijedeći:

 **DNEVNI RED:**

1. Usvajanje zapisnika sa 14. sjednice ŠO,
2. Rješavanje natječaja za učitelj/ica tehničke kulture- na određeno nepuno radno vrijeme 12 sati tjedno, 1. izvršitelj/ica
3. Rješavanje natječaja za učitelj/ica fizike - na neodređeno nepuno radno vrijeme 12 sati tjedno, 1. izvršitelj/ica
4. Donošenje Odluke o oslobađanju od plaćanja participacije za glazbenu školu na zahtjev roditelja
5. Razno.

***Ad.1.*** Na zapisnik sa 14. sjednice ŠO nitko od nazočnih članova nije imao primjedbe te je isti jednoglasno usvojen

***Ad.2.*** Na natječaja za učitelj/ica tehničke kulture na određeno nepuno radno vrijeme 12 sati tjedno pristigle su dvije prijave, i to:

1. EDI LABOR, diplomirani inženjer prometa, iz Šibenika
2. KREŠIMIR KLARIN, inženjer elektrotehnike, iz Jezera

Kandidat Edi Labor zadovoljava uvjete natječaja te ga ravnateljica predlaže za zasnivanje radnog odnosa do povratka Kristijana Jareba sa neplaćenog dopusta, a najdulje do 30. lipnja 2019. godine. Kandidat bi trebao početi sa radom na početku drugog obrazovnog razdoblja školske godine 2018./2019. (14. siječnja 2019. godine). Članovi ŠO su jednoglasno prihvatili prijedlog ravnateljice.

**ZAKLJUČAK**

1. **Prima se Edi Labor na radno mjesto učitelja tehničke kulture na određeno nepuno (12 sati tjedno) radno vrijeme do povratka Kristijana Jareba sa neplaćenog dopusta, a najdulje do 30. lipnja 2019. godine.**

***Ad.3.*** Na natječaja za učitelj/ica fizike na neodređeno nepuno radno vrijeme 12 sati tjedno pristigle su dvije prijave, i to:

1. EDI LABOR, diplomirani inženjer prometa, iz Šibenika
2. KREŠIMIR KLARIN, inženjer elektrotehnike, iz Jezera

Nijedan od prijavljenih kandidata ne zadovoljava uvjete natječaja. Ravnateljica predlaže Krešimira Klarina za zasnivanje radnog odnosa na 5. mjeseci zbog nestručnosti djelatnika, a sukladno Zakonu o odgoju i obrazovanju. Kandidat bi trebao započeti sa radom 1. siječnja 2019. godine. Članovi ŠO su jednoglasno prihvatili prijedlog ravnateljice.

**ZAKLJUČAK**

1. **Prima se Krešimir Klarin na radno mjesto učitelja fizike na određeno nepuno (12 sati tjedno) radno vrijeme na rok od 5. mjeseci, do 31. svibnja 2019. godine**

***Ad.4.*** Škola je zaprimila zahtjeve roditelja učenika V.H. i L.J., polaznika osnovne glazbene škole, da ih se oslobodi plaćanja participacije za pohađanje glazbene škole. Uvidom u dostavljenu dokumentaciju vidljivo je da učenici zadovoljavaju na temelju članka 3. *Odluke o iznosu participacije i cijeni obrazovanja za školsku godinu 2018./2019.* (KLASA: 602-02/17-01/239, URBROJ: 2182/1-12/1-10-01-18-1 od 15.svibnja 2018. godine). Ravnateljica predlaže da se isti oslobode plaćanja participacije za školsku godinu 2018./2019. Članovi Školskog odbora su jednoglasno prihvatili prijedlog ravnateljice.

**ZAKLJUČAK**

1. **Oslobađaju se V.H. i L.J. učenici osnovne glazbene škole plaćanja participacije za školsku godinu 2018./2019.**

***Ad.5.*** Pod točkom *Razno* nije bilo rasprave.

Sjednica je završila u 12:10 sati.

Zapisničar: Predsjednica ŠO:

Silvio Šoda, struč.spec.publ.admin. Martina Fantov, mag.bibl

KLASA: 003-06/18-01/394

URBROJ: 2182/1-12/1-10-03-18-2

Tisno, 24. prosinca 2018.